《水调歌头 中秋》
宋代·赵长卿

今夕知何夕，秋色正平分。嫦娥此际，底事越样好精神。

已是天高气肃，那更清风洒洒，万里没纤云。把酒临风饮，酒面起红鳞。

歌一曲，舞一曲，捧金樽。从他妄想，老兔憔悴正纷纷。

我为桂花拚醉，明日扶头不起，颠倒白纶巾。天若知人意，夜雨莫倾盆。

作者简介：赵长卿号仙源居士。江西南丰人。宋代著名词人。 宋宗室，居南丰。生平事迹不详，曾赴漕试，约宋宁宗嘉定末前后在世。从作品中可知他少时孤洁，厌恶王族豪奢的生活，后辞帝京，纵游山水，居于江南，遁世隐居，过着清贫的生活。他同情百姓，友善乡邻，常作词呈乡人。晚年孤寂消沉。《四库提要》云：“长卿恬于仕进，觞咏自娱，随意成吟，多得淡远萧疏之致。”